પણ તોય લોકો તો એમજ બોલે કે, આને નવા નવા લગન કરવાનો શોખ લાયગો છે. એમ મને કોઈ શોખ થોડી હોય, મનેય સાસરીનું સુખ સાહ્યબી ભોગવવી ગમે છે. મને શું કોઈ અરમાન ન હોય ? મારા કોઈ શોખ ના હોય ? પણ બે વાર આવું બન્યું છતાં ત્રીજીવાર પરણવું પડે ને એ પણ એવું કહીને કે, હા આની પહેલા હું બે વાર પરણી છું એ બોલવામાં મારા શરીરના કટકે કટકા થાય છે. મારી પણ ઘણી લાચારી ને કેટલીય મજબૂરી રહી છે….પણ, શું કરું આ સમાજ, લોકો મને એકલી જીવવા નથી દેતા!